Izvor: Pixabay.com

Ministarstvo unutrašnjih poslova Srbije saopštilo je da od danas do 1. novembra sprovodi akciju legalizacije i registracije oružja.

"Vlasnici oružja (fizička i pravna lica) mogu da predaju sve vrste oružja i municije najbližoj policijskoj upravi, odnosno policijskoj stanici bez dokazivanja porekla oružja i municije i neće odgovarati za neovlašćeno nabavljanje i držanje oružja", navodi se u saopštenju.

Dodaje se da tokom te akcije svi ljudi mogu i da registruju oružje za ličnu bezbednost (pištolji i revolveri), lovačko oružje (lovačke puške i karabini), sportsko oružje (malokalibarski pištolji i revolveri, malokalibarske puške i vazdušno oružje) i takozvano "konvertibilno oružje", za koje ne poseduju odobrenje MUP-a Srbije.